Heath Ledger

**Heathcliff „Heath“ Andrew Ledger** (* 4. April 1979 in Perth, Western Australia; † 22. Januar 2008 in New York) weer en austraalsch Schauspeler. 

## Leven
Ledger wurr as tweet Kind vun Sally Ledger Bell (boren Ramshaw) un Kim Ledger in dat Subiaco Hospital in Perth boren. Sien Moder, en Franzöösch-Schoolmeester, stammt ut Schottland, sien Vader, Bargboingenieur un Rennfohrer, ut en ansehn Familie ut Perth. As he tein Johr old weer, hebbt sück sien Öllern scheeden laten. Neben sien öllere Süster Katherine Kate harr he noch twee Halfsüsters Ashleigh Bell un Olivia Ledger. 

Mit 17 Johren hett he de School verlaten uni s nah Sydney gahn, wo he meen dat he as Schauspeeler betere Mööglichkeiten harr. En eersten Nevenrull harr he 1992 in de Speelfim *Clowning around*. He speel aber ok in de Feernsehreeg *Ship to Shore* un *Sweat* mit. Dornah is he nah Hollywood umtrucken. Nah en paar wiedere Rullen, dorünner en in *[[The Patriot (2000)|The Patriot]]* neven Mel Gibson, harr Ledger 2001 mit de Hööftrull in *[[A Knight’s Tale]]* (dt.: *Ritter aus Leidenschaft*) de Dörbröök. Enn’n vun de 1990er Johren harr sien Naam in de Filmwelt all en goden Klang. 2006 weer he sogor as „Best Schauspeler“ för den Oscar nomineert (in de Film *[[Brokeback Mountain]]*).

An’ 22. Januar 2008 wurr Ledger dood in sien New Yorker Appartement upfunnen. Man hett nahderhenn faststellt, dat he an to völ Pien- un Beruhigungsmiddel to Dood keem. De Polizei gung vun en Unfall ut.

Heath Ledger weer bit August 2007 mit de Schauspelerin Michelle Williams liiert, de he 2004 bi de Dreiharbeiten to de Film *Brokeback Mountain* kennenlehrt harr. De beid harrn en gemeensam Dochter Matilda Rose (*&nbsp;28. Oktober 2005), de hör Dööppaat Jake Gyllenhaal is.

## Filmografie (Utwahl)

## Utteknungen un Nomineeren
* 1999: Australian Film Institute Award – Nomineeren „Best Performance By An Actor In A Leading Role“ (Two Hands)
* 2000: Film Critics Circle Of Australia Awards – Nomineeren – „Best Actor – Male“ (Two Hands)
* 2000: MTV Movie Awards – Nomineeren „Best Musical Performance“ (10 Dinge Die Ich An Dir Hasse)
* 2001: Blockbuster Entertainment Awards – Gewinner „Favorite Male – Newcomer“ (The Patriot)
* 2001: Teen Choice Award – Nomineeren „Choice Actor“, „Choice Chemistry“ (Ritter Aus Leidenschaft)
* 2001: Teen Choice Award – Nomineeren „Sexiest Love Scene“ (10 Dinge Die Ich An Dir Hasse)
* 2002: MTV Movie Awards – Nomineeren „Best Kiss“, „Best Musical Sequence“ (Ritter Aus Leidenschaft)
* 2003: Film Critics Circle Of Australia Awards – Nomineeren „Best Actor – Male“ (Ned Kelly)
* 2003: Australian Film Institute Awards – Nomineeren „Best Actor In A Leading Role“ (Ned Kelly)
* 2006: MTV Movie Awards – „Best Kiss“ tosamen mit Jake Gyllenhaal (Brokeback Mountain)
* 2006: Golden Globe – Nomineeren „Best Hööftdorsteller – Drama“ (Brokeback Mountain)
* 2006: Oscar – Nomineeren „Best Hööftdorsteller“ (Brokeback Mountain)
* 2007: Bronzener Bravo Otto Kategorie "Schauspeeler" (für Casanova)

## Weblenken
* 
* Biografie up NNDB
* „Tod eines Herzensbrechers“, essayistisch Nahroop vun Marc Pitzke auf Spiegel Online, 23. Januar 2008

## Literatur
* Brian J. Robb: *Heath Ledger. Die unbekannte Seite des Hollywood Stars*. Ubooks 2008. ISBN 978-3-86608-103-1

## Enkeld Nahwiesen